Diari Oficial de la Generalitat Valenciana


Sumari del DOGV 9785, del 09-02-2024 (2024/1044)

Extracte de la Resolució de 31 de gener de 2024, del rector de la Universitat Politècnica de València, per la qual es convoca el X concurs de fotografia «Instantànies de cooperació», amb l'objectiu de difondre, visibilitzar i reconèixer la participació de la comunitat universitària en els àmbits de la solidaritat i de la cooperació al desenvolupament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9785

Data del DOGV
:   09-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1044


Data del document
:   31-01-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 31 de gener de 2024, del rector de la Universitat Politècnica de València, per la qual es convoca el X concurs de fotografia «Instantànies de cooperació», amb l'objectiu de difondre, visibilitzar i reconèixer la participació de la comunitat universitària en els àmbits de la solidaritat i de la cooperació al desenvolupament. [2024/1044]  
BDNS (identif.): 742848.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/742848)  
  
Primera. Objecte de la convocatòria  
El Centre de Cooperació al Desenvolupament (CCD) de la Universitat Politècnica de València (UPV) convoca la desena edició del concurs fotogràfic «Instantànies de cooperació». L'objectiu d'aquest concurs és difondre, visibilitzar i reconèixer la participació de la comunitat universitària en els àmbits de la solidaritat i de la cooperació al desenvolupament.  
Les fotografies han d'abordar directament els temes del concurs des de dues modalitats diferenciades, segons les bases fixades pel CCD.  
  
  
Segona. Crèdit pressupostari i quantia dels premis  
El Centre de Cooperació al Desenvolupament (CCD) destina a aquesta convocatòria un màxim de 700 euros, aplicables en l'exercici pressupostari 2024, de l'aplicació pressupostària 00802000042240000. Els premis estan subjectes a la retenció fiscal corresponent.  
L'organització del concurs atorga tres guardons:  
- Un primer premi per cada modalitat, dotat amb 350 euros.  
- Un accèssit per cada modalitat.  
  
Tercera. Persones destinatàries  
Pot participar en aquest concurs tota la comunitat universitària de la UPV (alumnat, PDI i PAS), com també les persones pertanyents al col·lectiu Alumni Plus UPV.  
  
Quarta. Documentació i termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el dia 26 de març de 2024.  
  
València, 31 de gener de 2024.El rector: José E. Capilla Romá.